Västerlånggatan

Västerlånggatan er en gate i Gamla stan i Stockholm, som strekker seg fra Mynttorget til Järntorget. Den går i samme retning som byens første forsvarsmur fra 1200-tallet. Västerlånggatan var fram til begynnelsen av 1900-tallet Stockholms viktigste handlegate, i dag er den en av hovedløypene for turistene i byen.

Historikk
Västerlånggatan ble sammen med Österlånggatan, byens hovedgate siden området innan mur hadde blitt for trangt og man begynte å bygge västan mur og östan mur. På 1400-tallet omtales den som longagatuna waestan mwr men også som Allmänningsgatan og Långa gatan men på slutten av 1500-tallet hadde man kommet fram til et navn som i høy grad ligner det nåværende, Westra longgatun. Også navneformen Stora Smedjegatan og Stadssmedjegatan forekom. I forbindelse med navnerevisjonen i Stockholm i 1885 ble «Vesterlånggatan för Stadssmedjegatan» bestemt. 
Mange butikkfasader fikk på slutten av 1800-tallet sitt nåværende utseende og det er i dag noen ganger vanskelig å avgjøre om de stammer fra 1600- eller fra 1800-tallet. Rådende arkitekturmote var å plassere støpejernspillarer eller -kolonner mellom de nye store åpningene for utstillingsvinduene. Av totalt 36 støpejernsfasader i Gamla stan som inngikk i en oversikt utarbeidet av Stockholms stadsmuseum finnes 25 langs Västerlånggatan, som fram til begynnelsen av 1900-tallet var Stockholms fremste forretningsgate. De første støpejernskolonner ble brukt i 1863 i Cephalus-kvartalet og de siste i 1904 i Ulysses-kvartalet.Butiksfasader i Gamla Stan: byggnadshistorisk utredning och inventering / Maria Lorentzi (text, foto) ; Ingrid Johansson (foto). 

På midten av 1900-tallet hadde Västerlånggatan kallenavnet «kappgatan» siden stort sett samtlige av Stockholms kappebutikker lå her. Blant dem det velrenommerte motehuset Aug. Magnusson AB (grunnlagt i 1860) som hadde sin virksomhet i mer enn 100 år i Cybele-kvartalet og Åströms kappaffär fra 1911 som er en av de få i sin bransje som fremdeles finnes på Västerlånggatan 40. Åströms Kappaffär: Kort om Åströms. I dag er Västerlånggatan en av turistenes hovedløyper i Stockholm.
Fredag 28. februar 1986 omkring kl. 20.30 forlot Olof Palme sitt hjem i Västerlånggatan 31 med sin kone Lisbet Palme, og gikk til tunnelbanestasjonen Gamla stan. Han vendte aldri tilbake, da han ble drept samme natt.

Grensemarkering
På ytterveggen av Palmstedts hus, nærmest eiendommen nr 9 i Iris-kvartalet er det satt opp et skilt i rød sandstein, som markerte grensen mellom Uppland og Södermanland. Teksten lyder: «UPLANDz och SUDERMANNALANDz SKILLNAD». Fra 1600-tallet går landskapsgrensen gjennom Slussenområdet.Stockholmskällan: Gränsen mellan Uppland och Södermanland.

Bygninger, butikker (utvalg)
Västerlånggatan 16; Apoteket Korpen, Gamla stans eneste gjenværende apotek
Västerlånggatan 22; eides av boktrykkeren Ignatius Meurer, siden 1974 ligger «Hotel Lord Nelson» her
Västerlånggatan 24; plassen for Sägnen om herr Måns
Västerlånggatan 27; Palmstedts hus
Västerlånggatan 28; her bodde Erik XIVs rådgiver Jöran Persson på 1560-tallet
Västerlånggatan 29; Jakob Sauers hus
Västerlånggatan 31; Olof Palmes og ekteparet Myrdals hus
Västerlånggatan 40; i hjørnebutikken mot Skräddargränd ligger fra 1911 «Åströms kappaffär».
Västerlånggatan 47; «Gustaf Mellbin sybehör och damunderkläder» er en av Sveriges eldste og mest kjente undertøysbutikker siden 1888
Västerlånggatan 46-50; Aug. Magnusson AB, en av Stockholms mest kjente og velrenomerte motebutikker lå her mellom 1860 og 1965.
Västerlånggatan 52; «Sidenhuset Pärlan», eier på midten av 1600-tallet var silkehandleren Henrik Meurman
Västerlånggatan 68; von der Lindeska huset

Bilder

Interessante kvartaler (utvalg)
miniatyr|Gamla stans kvartaler 1733. Västerlånggatan strekker seg diagonalt gjennom midten av kartbildet. Merk at nord er nedover.
Østsiden fra nord til sør
 Neptunus större-kvartalet
 Iris-kvartalet
 Morpheus-kvartalet
 Latona-kvartalet

Vestsiden fra nord til sør
 Cephalus-kvartalet
 Mercurius-kvartalet
 Ganymedes-kvartalet
 Pomona-kvartalet
 Amphitryon-kvartalet
 Iphigenia-kvartalet
 Ulysses-kvartalet
 Pandora-kvartalet
 Cybele-kvartalet
 Typhon-kvartalet

 Referanser 

 Litteratur 
Stahre, Nils-Gustaf; Fogelström, Per Anders (1986). Stockholms gatunamn: innerstaden. Monografier utgivna av Stockholms stad (återtryck av del av 1:a upplagan). Stockholm: Liber/Allmänna förlaget. Libris 7269073. ISBN 91-38-90777-1
Hasselblad, Björn; Lindström, Frans (1979). Stockholmskvarter: vad kvartersnamnen berättar. Stockholm: Almqvist & Wiksell / Geber. Libris 7219146. ISBN 91-20-06252-4

 Eksterne lenker 



Kategori:Gater og torg i Gamla stan